Beskæftigelsesplan 2016 
Sagsfremstilling 
9.      Beskæftigelsesplan 2016  
                                                                                                                        Åbent 
Sagsnr.: 326-2015-35824       J.nr.: 15.00.15           Zahra Friis.: 326-2015-315510 
  
[adresse] 
I medfør af § 4 i Lov om organisering og understøttelse af beskæftigelsesindsatsen m.v. af 23. december 2014 
gælder: "Kommunalbestyrelsen vedtager hvert år senest den 31. december med udgangspunkt i de vejledende 
beskæftigelsespolitiske mål, der er udmeldt af beskæftigelsesministeren en beskæftigelsesplan for det kommende 
års beskæftigelsesindsats." 
  
Jobcentret har på baggrund af den af Kommunalbestyrelsen vedtagne Arbejdsmarkedspolitisk strategi 2014-2018 i 
lighed med for 2015 udarbejdet udkast til Beskæftigelsesplan 2016, hvor strategierne og de vejledende 
beskæftigelsespolitiske mål er indskrevet.  
  
Der er to hovedhjørnestene i vores arbejdsmarkedspolitik:  
ü De unge skal i uddannelse og job. 
ü Virksomhederne skal kunne få nødvendig og kvalificeret arbejdskraft så de kan ekspandere. 
  
Derudover har vi øje for indsatsen for de svageste grupper ledige og i denne sammenhæng i særlig grad de unge, 
der har andre problemer end ledighed. Jobcentret vil i relation hertil have særligt fokus på de 18-20 årige, således at 
disse gives de bedst mulige tilbud til understøttelse af, at også de får uddannelse og/eller job, og dermed undgår 
fastholdelse på offentlig forsørgelse.  
  
I forhold til Beskæftigelsesplan 2015 er Beskæftigelsesministerens vejledende mål vedr. den virksomhedsvendte 
indsats, ministerens mål 4, ændret fra i 2015 at omhandle "en tættere kontakt og styrket dialog med 
virksomhederne" til i 2016, at "indsatsen for bedre match mellem arbejdsløse og virksomheder skal styrkes", hvilket 
særligt retter sig imod systematisk hjælp til rekruttering samt uddannelse og opkvalificering. 
  
Herudover giver Beskæftigelsesplan 2016 en mere uddybende beskrivelse af de beskæftigelsespolitiske 
udfordringer i Kalundborg Kommune i forhold til de hovedindsatsområder Kommunalbestyrelsens 
arbejdsmarkedspolitiske strategi anviser. 
  
Jobcentret fastsætter i de enkelte driftsteams produktionsplaner, hvoraf fremgår kvantitative mål for indsatserne i det 
enkelte finansår til understøttelse af Kommunalbestyrelsens strategier og til sikring af budgetoverholdelse. 
Opfølgning på disse gives blandt andet i den månedlige arbejdsmarkedsrapportering til Økonomiudvalget.  
  
Udkast til Beskæftigelsesplan 2016 samt LO Kalundborgs bemærkninger hertil er vedlagt som bilag. 
  
Det skal bemærkes, at kapitel 4 Budget for beskæftigelsesindsatsen først indsættes i forbindelse med 
offentliggørelse af Beskæftigelsesplanen ultimo januar 2016. 
  
BEHANDLING 
Direktionen, Økonomiudvalget, Kommunalbestyrelsen. 
  
INDSTILLING 
Direktøren indstiller, at Beskæftigelsesplan 2016 godkendes. 
  
ØKONOMISKE KONSEKVENSER 
Evt. udgifter afholdes indenfor beskæftigelsesområdets samlede budget for 2016. 
Direktionens møde den 13. oktober 2015: 
Direktionen vedtog at anbefale direktørens indstilling. 
Økonomiudvalgets møde den 21. oktober 2015: 
Udvalget vedtog at anbefale Direktionens indstilling. 
  
Bilag 
  
  
  
  
  
Kommunalbestyrelsens møde den 28. oktober 2015: 
Kommunalbestyrelsen vedtog at godkende Økonomiudvalgets indstilling. 
  
23 stemte for (V, O, B, F, A og Ronny Olsen) 
2 stemte imod (Ø) 
Udkast til BESKÆFTIGELSESPLAN_2016.docx 
326-2015-315502 
LO's bemærkninger til Beskæftigelsesplan 2016.docx 
326-2015-315504 
